Facebook .td_uid_3_60d1f02209a71_rand.td-a-rec-img{text-align:left}.td_uid_3_60d1f02209a71_rand.td-a-rec-img img{margin:0 auto 0 0} Id-Deputat Parlamentari Toni Bezzina qal li t-toroq qegħdin ikunu staġnati minħabba n-nuqqas ta' ppjanar tal-Gvern. Huwa kien qed jikkummenta fuq it-traffiku enormi li nħoloq dalgħodu, partikolarment fiż-żona tal-Marsa. Bezzina kiteb fuq Facebook li s-sitwazzjoni sejra mill-ħażin għall-agħar, b'toroq staġnati għalkollox dalgħodu. #td_uid_2_60d1f02206a58 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/06/22154202/Marsa-traffiku1-80x60.jpg) 0 0 no-repeat}#td_uid_2_60d1f02206a58 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/06/22154155/Marsa-traffiku2-80x60.jpg) 0 0 no-repeat}#td_uid_2_60d1f02206a58 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/06/22154149/Marsa-traffiku3-80x60.jpg) 0 0 no-repeat} 1 minn 3 Infrastructure Malta qalet lit-Times of Malta li nħoloq it-traffiku minħabba kanal tal-ilma li ma tpoġġiex f'postu fil-mini f'Tal-Qroqq. Madankollu, Bezzina kkummenta li nħawi bħal Tal-Barrani fin-Nofsinhar ta' Malta, u Ħ'Attard u Ħal Qormi, aktar lejn iċ-ċentru, kienu ġġammjati wkoll. Għalhekk, fil-fehma tiegħu l-kaġun mhuwiex il-kanal imsemmi minn Infrastructure Malta, iżda n-nuqqas ta' ppjanar tal-Gvern, billi nqalgħu ammont "esaġerat" ta' toroq f'daqqa. "Kif deher ċar dalgħodu, għall-inkompetenza tagħhom, tħallas inti," temm jgħid Bezzina. Transport Malta qalet li tat multa lill-kuntrattur ta' dan l-iżball fil-mini f'Tal-Qroqq. Il-ġimgħa li għaddiet il-ġurnalisti staqsew lill-Ministru għat-Trasport Ian Borg għaliex inqalgħu daqshekk toroq f'daqqa li qegħdin joħolqu konfużjoni u kaos. Il-Ministru qal li bħalissa għaddejjin ħafna proġetti f'daqqa fit-toroq għax gvernijiet preċedenti ħallew is-settur tal-infrastruttura jaqa' lura. Qal li erba' snin ilu l-Gvern ikkommetta ruħu li jinvesti fi programm ta' seba' snin bla preċedent, b'differenza minn gvernijiet oħra qablu. Sostna li kien hawn il-bżonn ta' ħafna investiment għax għal żmien twil kien hawn nuqqas ta' investiment f'dan il-qasam. Minkejja dan, huwa qal li l-awtoritajiet jippruvaw jaraw li jkun hemm kordinazzjoni bejn proġett u ieħor għax jifhmu li n-nies iridu jkomplu jivvjaġġaw. Fl-istess waqt, iżda, qal Borg, jifhmu li għal kull persuna li għaddejjin ix-xogħlijiet fit-triq tagħha, hemm oħrajn li qed jistennew li jsir xogħol fit-triq fejn jgħixu. X'qal il-Ministru? Filmat: "Ħafna proġetti f'daqqa għax ta' qabilna ħallew l-infrastruttura taqa' lura" Ix-xogħlijiet fit-toroq affettwaw ukoll it-trasport pubbliku. Fl-aħħar jiem tħabbar li mhux se jibqgħu jidħlu karozzi tal-linja fl-Imġarr minħabba xi xogħlijiet li għaddejjin. Transport Malta, iżda, qed toffri servizz b'shuttle bejn il-Mosta, iż-Żebbiegħ u l-Imġarr sakemm jitlestew ix-xogħlijiet. Aqra aktar Trasport pubbliku għall-Imġarr sospiż minħabba xogħlijiet fit-toroq Taħseb li qed jinqalgħu wisq toroq f'daqqa? Ikkummenta hawn taħt jew ibagħtilna fuq info@newsbook.com.mt .td_uid_4_60d1f02209d6b_rand.td-a-rec-img{text-align:left}.td_uid_4_60d1f02209d6b_rand.td-a-rec-img img{margin:0 auto 0 0}